

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2020.gada 22.oktobrī **Nr.533**

(prot.Nr.41, 21.§)

**Par nekustamā īpašuma Jelgavas ielā 7, Daugavpilī, daļas nodošanu bezatlīdzības lietošanā biedrībai „Futbola centrs Daugavpils”**

Pamatojoties uz likuma „Par pašvaldībām” 14.panta pirmās daļas 2.punktu, otrās daļas 3.punktu, 15.panta pirmās daļas 6.punktu, 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 5.panta otrās daļas 4.¹ punktu, trešo, 3.¹, piekto un sesto daļu, izskatot biedrības „Futbola centrs Daugavpils” iesniegumu (reģistrēts Daugavpils pilsētas pašvaldības iestādē “Sporta pārvalde” 2020.gadā 5.oktobrī ar Nr.1.11/589) ar lūgumu nodot bezatlīdzības lietošana telpas Jelgavas ielā 7, Daugavpilī, mācību – treniņu procesa nodrošināšanai, ņemot vērā to, ka biedrības darbība veicina sporta attīstību Daugavpils reģionā un to, ka biedrībai ar Valsts ieņēmumu dienesta 2020.gada 28.septembrī lēmumu Nr. 30.6-8.71/NP/146233 piešķirts sabiedriskā labuma organizācijas statuss, Daugavpils pilsētas domes Īpašuma komitejas 2020.gada 15.oktobra sēdes atzinumu, Daugavpils pilsētas domes Izglītības un kultūras jautājumu komitejas2020.gada 15.oktobra sēdes atzinumu, Daugavpils pilsētas domes Finanšu komitejas 2020.gada 15.oktobra sēdes atzinumu, ievērojot sabiedrības intereses un lietderības apsvērumus,atklāti balsojot: PAR – 14 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka), PRET – nav, ATTURAS – nav, **Daugavpils pilsētas dome nolemj:**

1. Nodot bezatlīdzības lietošanā sabiedriskā labuma organizācijai – biedrībai „ Futbola centrs Daugavpils” (reģistrācijas Nr. 40008150903, juridiskā adrese: Saules ielā 69-3, Daugavpils) Daugavpils pilsētas pašvaldībai piederošā nekustamā īpašuma, kadastra numurs 0500 003 2501 003, **Jelgavas ielā 7,** Daugavpilī, daļu – neapdzīvojamās telpas Nr.5., Nr.10., Nr.47., Nr.51., (telpu grupas 001 daļa), ar kopējo platību 84 m², kas atrodas ēkas, būves kadastra apzīmējums 0500 003 2501 003, pirmajā stāvā, zemes gabala ar kadastra apzīmējumu 0500 003 2501, 20015 m2 platībā 840/44434 domājamās daļas, un Sporta kompleksa „Celtnieks” futbola laukumu kadastra Nr.0500 003 2501, 8250 m² platībā, turpmāk – Īpašums, saskaņā ar šī lēmuma 3.punktā noteikto līdz 2024.gada 31.janvārim, bet ne ilgāk kā uz laiku, kamēr biedrībai ir sabiedriskā labuma organizācijas statuss.

2. Ēkas, būves kadastra apzīmējums 0500 003 2501 003, kopējā bilances vērtība uz 30.09.2020. ir 127333,73 (viens simts divdesmit septiņi tūkstoši trīs simti trīsdesmit trīs *euro* un 73 centi) un zemes gabala ar kadastra apzīmējumu 0500 003 2501 bilances vērtība uz 30.09.2020. ir 38959,65 EUR (trīsdesmit astoņi tūkstoši deviņi simti piecdesmit deviņi *euro* un 65 centi).

3. Īpašuma bezatlīdzības lietošanas mērķis ir biedrības “Futbola centrs Daugavpils” mācību treniņu un sacīkšu procesa nodrošināšana, atbilstoši ar Daugavpils pilsētas pašvaldības iestādi „Sporta pārvalde” saskaņotam grafikam, ievērojot Daugavpils pilsētas domē dibinātās profesionālas ievirzes sporta izglītības iestāžu mācību – treniņu un sacīkšu procesu un futbola komandas, kura piedalās virslīgas čempionātā, mācību – treniņu un sacīkšu procesu.

4. Nododamā Īpašuma stāvoklis ir apmierinošs.

5. Biedrība “Futbola centrs Daugavpils” ir tiesīga izmantot bezatlīdzības lietošanā nodoto Īpašumu tikai šī lēmuma 3.punktā paredzētajam mērķim un lietot to tādējādi, lai nepasliktinātu tā stāvokli, nodrošinātu Īpašuma uzturēšanu un segtu ar to saistītos izdevumus.

6. Īpašums nododams atpakaļ, ja:

6.1. Īpašums tiek izmantots pretēji tā nodošanas bezatlīdzības lietošanā mērķim;

6.2. biedrībai “Futbola centrs Daugavpils” tiek anulēts sabiedriskā labuma organizācijas statuss;

6.3. iestājies 2024.gada 31.janvāris un Daugavpils pilsētas dome nav pieņēmusi lēmumu par Īpašuma atkārtotu nodošanu bezatlīdzības lietošanā biedrībai “Futbola centrs Daugavpils”;

6.4. tiek izbeigts līgums par Īpašuma nodošanu bezatlīdzības lietošanā pirms lēmuma 1.punktā norādītā termiņa.

7. Pilnvarot Daugavpils pilsētas pašvaldības iestādi “Sporta pārvalde” (reģistrācijas Nr.90011647754, juridiskā adrese Stacijas iela 47A, Daugavpils) sagatavot un noslēgt līgumu par Īpašuma nodošanu bezatlīdzības lietošanā biedrībai “Futbola centrs “Daugavpils”.

Domes priekšsēdētājs *(personiskais paraksts)* I.Prelatovs